CELEX: 52020DP0154
Language: lv
Date: 2020-06-18 00:00:00
Title: Eiropas Parlamenta lēmums par iebildumu neizteikšanu pret Komisijas 2020. gada 4. maija deleģēto regulu, ar ko, ņemot vērā Covid-19 pandēmiju, attiecībā uz 2020. gadu no Komisijas Deleģētās regulas (ES) 2017/891 atkāpjas attiecībā uz augļu un dārzeņu nozari un no Komisijas Deleģētās regulas (ES) 2016/1149 atkāpjas attiecībā uz vīna nozari (C(2020)02908 – 2020/2636(DEA))

8.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 362/177
            
         
      P9_TA(2020)0154
      Iebildumu neizteikšana pret deleģēto aktu: ugļu un dārzeņu nozari
      Eiropas Parlamenta lēmums par iebildumu neizteikšanu pret Komisijas 2020. gada 4. maija deleģēto regulu, ar ko, ņemot vērā Covid-19 pandēmiju, attiecībā uz 2020. gadu no Komisijas Deleģētās regulas (ES) 2017/891 atkāpjas attiecībā uz augļu un dārzeņu nozari un no Komisijas Deleģētās regulas (ES) 2016/1149 atkāpjas attiecībā uz vīna nozari (C(2020)02908 – 2020/2636(DEA))
      (2021/C 362/36)
      
         Eiropas Parlaments,
      
                  —
               
               
                  ņemot vērā Komisijas Deleģēto regulu (C(2020)02908),
               
            
                  —
               
               
                  ņemot vērā Komisijas 2020. gada 27. maija vēstuli, kurā tā lūdz paziņot, ka Parlaments neizteiks iebildumus pret deleģēto regulu,
               
            
                  —
               
               
                  ņemot vērā Lauksaimniecības un lauku attīstības komitejas 2020. gada 2. jūnija vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā Līguma par Eiropas Savienības darbību 290. pantu,
               
            
                  —
               
               
                  ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 (1) atcelšanu, un jo īpaši tās 62. panta 1. punktu, 64. panta 6. punktu un 115. panta 5. punktu,
               
            
                  —
               
               
                  ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (2), un jo īpaši tās 37., 53. un 173. pantu un 227. panta 5. punktu,
               
            
                  —
               
               
                  ņemot vērā Reglamenta 111. panta 6. punktu,
               
            
                  —
               
               
                  ņemot vērā Lauksaimniecības un lauku attīstības komitejas ieteikumu lēmumam,
               
            
                  A.
               
               
                  tā kā Covid-19 pandēmijas dēļ un no tās izrietošo plašo pārvietošanās ierobežojumu sakarā visas dalībvalstis un lauksaimnieki visā Savienībā ir saskārušies ar ārkārtas grūtībām, plānojot un īstenojot atbalsta shēmas, kas Regulas (ES) Nr. 1308/2013 32.–38. pantā ir noteiktas attiecībā uz augļu un dārzeņu nozari un minētās regulas 39.–54. pantā — attiecībā uz vīna nozari;
               
            
                  B.
               
               
                  tā kā situācija ir radījusi finansiālas grūtības, naudas plūsmas problēmas, tirgus traucējumus un nopietnus traucējumus augļu un dārzeņu nozares un vīna nozares piegādes ķēdes darbībā;
               
            
                  C.
               
               
                  tā kā visās dalībvalstīs nākas pārvarēt ārkārtas grūtības, arī plānojot, pārvaldot un īstenojot atzītu ražotāju organizāciju un ražotāju organizāciju apvienību darbības programmas augļu un dārzeņu nozarē, kā arī ar tām saskaras vīna ražošanas dalībvalstīs, plānojot, pārvaldot un īstenojot darbības saskaņā ar vīna nozares atbalsta programmām;
               
            
                  D.
               
               
                  ņemot vērā šo apstākļu kompleksa bezprecedenta raksturu, Komisija ir pieņēmusi normas, ar kurām ievieš elastību un atkāpes no deleģētajām regulām, kas ir piemērojamas augļu un dārzeņu nozarē un vīna nozarē;
               
            
                  E.
               
               
                  tā kā minētā elastīguma un atkāpju ātra īstenošana ir būtiska no to efektivitātes un lietderības viedokļa abu nozaru atbalsta shēmu pārvaldības grūtību novēršanā, turpmāku ekonomisku zaudējumu novēršanā un tirgus situācijas risināšanā un traucējumu piegādes ķēdes darbībā augļu un dārzeņu nozarē un vīna nozarē likvidācijā,
               
            
               
                  1.
               
               
                  paziņo, ka neizsaka iebildumus pret deleģēto regulu;
               
            
               
                  2.
               
               
                  uzdod priekšsēdētājam šo lēmumu nosūtīt Padomei un Komisijai.
               
            
         (1)  OV L 347, 20.12.2013., 549. lpp.
      
      
         (2)  OV L 347, 20.12.2013., 671. lpp.